## 02005 Vlada Republike Hrvatske

Sukladno Poslovniku Vlade Republike Hrvatske te Zakonu o Vladi Republike Hrvatske ustrojena je proračunska glava 05 Vlada Republike Hrvatske kojom upravlja glavni tajnik Vlade Republike Hrvatske. U Glavnom tajništvu Vlade Republike Hrvatske ustrojen je: Ured glavnog tajnika Vlade, uredi radnih tijela Vlade, Služba razvoja i održavanja tehničkih sustava Vlade, Služba za uredsko poslovanje, Služba za opće poslove.

U narednom trogodišnjem razdoblju okosnica poslovanja Glavnog tajništva Vlade Republike Hrvatske bit će pružanje operativne podrške u pripremi sjednica Vlade Republike Hrvatske, Užeg kabineta i stalnih radnih tijela i koordinacija, pružanje podrške radu Ureda predsjednika Vlade Republike Hrvatske, podmirenje fiksnih i ugovornih obveza, dodatno ulaganje u imovinu, unapređenje informatičkog sustava te sustava tehničke zaštite.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 02005-Vlada Republike Hrvatske | 3.509.242 | 4.360.284 | 7.636.583 | 6.751.184 | 6.735.307 | 175,1 |

### 2107 PRUŽANJE PODRŠKE RADU VLADE REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 2107-PRUŽANJE PODRŠKE RADU VLADE REPUBLIKE HRVATSKE | 3.509.242 | 4.360.284 | 7.636.583 | 6.751.184 | 6.735.307 | 175,1 |

Cilj 1. Kontinuitet i poboljšanje efikasnosti Vlade Republike Hrvatske

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Osigurana potpuna primjena Poslovnika Vlade Republike Hrvatske | Poslovnikom Vlade Republike Hrvatske uređuje se ustrojstvo, način rada, odlučivanje Vlade i vrste akata koje donosi Vlada Republike Hrvatske | % | 100 | Glavno tajništvo Vlade Republike Hrvatske | 100 | 100 | 100 |

#### A508000 ADMINISTRACIJA I UPRAVLJANJE

Zakonske i druge pravne osnove

Zakon o Vladi Republike Hrvatske

Poslovnik Vlade Republike Hrvatske

Uredba o Glavnom tajništvu Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A508000-ADMINISTRACIJA I UPRAVLJANJE | 3.127.844 | 3.734.134 | 6.254.035 | 5.990.636 | 5.984.759 | 167,5 |

U okviru aktivnosti A508000 Administracija i upravljanje planirana su sredstva na izvoru financiranja 11 Opći prihodi i primici te izvoru financiranja 51 Pomoći EU u ukupnom iznosu 6.254.035,00 eura za 2025. godinu, 5.990.636,00 eura za 2026. godinu te 5.984.759,00 eura za 2027. godinu.

U nastavku dajemo razradu planiranih sredstava po skupinama rashoda i izvorima financiranja kako slijedi:

Na izvoru financiranja 11 Opći prihodi i primici planirana su sredstva u iznosu 6.253.035,00 eura za 2025. godinu, 5.989.636,00 eura za 2026. godinu i 5.983.759,00 eura za 2027. godinu.

31 Rashodi za zaposlene

Planirana su sredstva u iznosu 2.594.619,00 eura za 2025. godinu, 2.693.869,00 eura za 2026. godinu te 2.713.460,00 eura za 2027. godinu. Sredstva su planirana za 4 dužnosnika te 58 državnih službenika i namještenika.

32 Materijalni rashodi

Planirana su sredstva u iznosu 2.913.105,00 eura za 2025. godinu, 2.658.456,00 eura za 2026. godinu te 2.632.988,00 eura za 2027. godinu. Sredstva planirana u okviru ove skupine rashoda odnose se na naknade za prijevoz na posao i s posla državnih službenika i namještenika, stručne seminare i tečajeve, uredske potrepštine i pretplate na stručnu literaturu, režijske, telekomunikacijske i komunalne usluge, nabavu sitnog inventara, tiskovina, materijala te usluga za redovno održavanje zgrade i opreme, oglase, najam opreme, periodične sistematske i oftamološke preglede, provođenje zaštite na radu, računalne usluge, usluge čišćenja, osiguranje umjetnina, reprezentaciju te penale za nezapošljavanje osoba s invaliditetom. Planirana su i dodatna sredstva za održavanje zgrade Banski dvori uslijed jako lošeg stanja iste. U ovoj skupini rashoda planirana su i sredstva za aktivnosti predsjednika Vlade Republike Hrvatske (službena putovanja, podmirenje udjela u direktnim troškovima korištenja usluga zračnog prijevoza Direkcije za korištenje službenih zrakoplova sukladno članku 3. Uredbe o Direkciji za korištenje službenih zrakoplova te sredstva prijema stranih delegacija).

34 Financijski rashodi

Planirana su sredstva u iznosu 311,00 eura za svaku godinu planiranja. Sredstva su planirana za bankarske usluge, negativne tečajne razlike i zatezne kamate.

35 Subvencije

Sredstva u iznosu 70.000,00 eura za 2025. godinu.

37 Naknade građanima i kućanstvima na temelju osiguranja i druge naknade

Sredstva u iznosu 15.000,00 eura za svaku godinu planirana su za dodatna školovanja državnih službenika Glavnog tajništva Vlade Republike Hrvatske.

38 Rashodi za donacije, kazne, naknade šteta i kapitalne pomoći

Sredstva u iznosu 10.000,00 eura za svaku godinu planirana su za isplatu potencijalnih žalbi na postupke javne nabave.

42 Rashodi za nabavu proizvedene dugotrajne imovine

Planirana su sredstva u iznosu 550.000,00 eura za 2025. godinu, 112.000,00 eura za 2026. godinu te 112.000,00 eura za 2027. godinu. Sredstva su planirana za nabavu novog i restauracije postojećeg namještaja, nabavu postolja za zastave, komunikacijske opreme, klima uređaja, kotlova te ostale opreme.

45 Rashodi za dodatna ulaganja na nefinancijskoj imovini

Planirana su sredstva u iznosu 100.000,00 eura za 2025. godinu, 500.000,00 eura za 2026. godinu te 500.000,00 eura za 2027. godinu. Sredstva su planirana za početne aktivnosti obnove zgrade Banski dvori od posljedica potresa.

Na izvoru financiranja 51 Pomoći EU planirana su sredstva u iznosu 1.000,00 eura za svaku godinu planiranja. Sredstva su planirana za refundaciju putnih troškova predsjednika Vlade Republike Hrvatske radi sudjelovanja na izvanrednim sastancima Europskog vijeća i Vijeća EU.

#### A508025 OBVEZE PO SUDSKIM SPOROVIMA

Zakonske i druge pravne osnove

Poslovnik Vlade Republike Hrvatske

Uredba o Glavnom tajništvu Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A508025-OBVEZE PO SUDSKIM SPOROVIMA | 00 | 13.895 | 30.500 | 30.500 | 30.500 | 219,5 |

U okviru aktivnosti A508025 Obveze po sudskim sporovima planirana su sredstva u iznosu 30.500,00 eura za svaku godinu planiranja za podmirenje poznatih sudskih sporova.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 10.000,00 eura za svaku godinu planiranja.

34 Financijski rashodi

Planirana su sredstva u 5.500,00 eura za svaku godinu planiranja.

38 Rashodi za donacije, kazne, naknade šteta i kapitalne pomoći

Planirana su sredstva u iznosu 15.000,00 eura za svaku godinu planiranja.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj podmirenih ovrha | Podmirene ovrhe koje se odnose prvenstveno na sudske postupke primatelja stalnih novčanih nadoknada zaslužnim osobama | broj | 1 | Administrativna komisija Vlade Republike Hrvatske | 1 | 1 | 1 |

#### K508012 INFORMATIZACIJA I TEHNIČKI SUSTAVI U VLADI RH

Zakonske i druge pravne osnove

Poslovnik Vlade Republike Hrvatske

Uredba o Glavnom tajništvu Vlade Republike Hrvatske

Pravilnik o uvjetima i načinu provedbe tehničke zaštite

Pravilnik o sustavima za dojavu požara

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K508012-INFORMATIZACIJA I TEHNIČKI SUSTAVI U VLADI RH | 381.399 | 612.255 | 1.352.048 | 730.048 | 720.048 | 220,8 |

U okviru kapitalnog projekta K508012 Informatizacija i tehnički sustavi u Vladi RH planirana su sredstva u iznosu

1.352.048,00 eura za 2025. godinu, 730.048,00 eura za 2026. godinu te 720.048,00 eura za 2027. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

U okviru ove skupine rashoda sredstva u iznosu 448.048,00 za 2025. godinu, 445.048,00 za 2026. godinu i 445.048,00 za 2027. godinu planirana su za podmirenje stručnih informatičkih seminara, nabavu potrošnog informatičkog materijala, nabavu jednogodišnjih licenci, podmirenje ugovornih obveza održavanja tehničkih sustava Glavnog tajništva Vlade Republike Hrvatske te za obavljanje elektroinstalacijskih radova vezanih uz informatički i tehničke sustave Glavnog tajništva Vlade Republike Hrvatske.

41 Rashodi za nabavu neproizvedene dugotrajne imovine

Planirana su sredstva u iznosu 201.000,00 za 2025. godinu i 10.000,00 za 2026. godinu. Sredstva su planirana za podmirenje višegodišnjih licenci sukladno terminskom planu plaćanja.

42 Rashodi za nabavu proizvedene dugotrajne imovine

Planirana su sredstva u iznosu 703.000,00 eura za 2025. godinu, 275.000,00 eura za 2026. godinu te 275.000,00 eura za 2027. godinu. U okviru ove skupine rashoda planirana su sredstva za nabavu opreme (računalne opreme, opreme za tonsko snimanje, opreme za videonadzor i vatrodojavu) te za nadogradnje postojećih aplikacijskih rješenja.